PMIndiaData/PMIndiaSum huggingface dataset:
মন্ত্রীমন্দলগী অয়াবাঃ  শেনবা চহি ২০১৮-১৯দা লুপা ক্রোর ১৫,০০০গী শেনফম স্বচ্ছ ভারত মিশন (খুঙ্গং) {এস.বি.এম.(জি)}গীদমক্তা অহেনবা বজেতরী রিসোর্স (ই.বি.আর.) হেনগৎহনবা, অমসুং

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা মখাগীশিং অসিদা অয়াবা পীখ্রে- ১. শেনবা চহি ২০১৮-১৯দা লুপা ক্রোর ১৫,০০০গী শেনফম স্বচ্ছ ভারত মিশন (খুঙ্গং) {এস.বি.এম.(জি)}গীদমক্তা অহেনবা বজেতরী রিসোর্স (ই.বি.আর.) হেনগৎহনবা, অমসুং ২. ইন্তর্নেস্নেল সেন্ত্রর ফোর দ্রিঙ্কিং ৱাতর ক্বালিতীগী থবক-থৌরম হেনগৎহন্নবগীদমক্তা মসিবু এস.বি.এম.(জি)গীদমক ই.বি.আর. ফন্দ ফংননবা রাজ্য/য়ু.তি. সরকারশিংদা থবক শিন্নবা। ৩. ‘ইন্তর্নেস্নেল সেন্ত্রর ফোর দ্রিঙ্কিং ৱাতর ক্বালিতী’গী মমিং হোংদোক্তুনা ‘ইন্তর্নেস্নেল সেন্ত্রর ফোর দ্রিঙ্কিং ৱাতর, সনিতেসন অমসুং ক্বালিতী’ হায়না থোনবা। শাফুঃ ৱারেপ অসিদগী স্বচ্ছ ভারত মিশন (খুঙ্গং) অমসুং সোলিদ অমসুং লিক্বিদ ৱেস্ত মেনেজমেন্ত (এস.এল.দবল্যু.এম.)গী থবক-থৌরমশিংগীদমক্তা খুঙ্গংগী পঞ্চায়ৎশিংগী খুৎথাংদা কান্নবা ফংলবশিংগীদমক্তা মতিক চারবা চাউরাক্না খুঙ্গংগী য়ুম ক্রোর ১.৫দা কান্নবা ফংলগনি। লৈবাক অপুনবগী খুঙ্গংশিংদা লমহাংদা মাংশিনবা তোক্ননবা অমসুং মদুবু ঙাক্না চৎনবগীদমক পন্দশিং অদু শিজিন্নগনি। চংগদবা শেনফমঃ রাজ্য/য়ু.তি.শিংগী লৈরিবা তঙাই ফদব/চাদিংশিংগী মতাংদা খন্ন-নৈনরবা মতুংদা নাবাদকী থোংদা ই.বি.আর.না ফন্দশিং হেনগৎহনগনি লোইননা রাজ্য/য়ু.তি.শিংগী থবকশিং অদু এজেন্সীসিংগী খুৎথাংদা পাইখৎকনি। এস.বি.এম. (জি.)গীদমক্তা ফন্দ ফংবগী মতাংদা রাজ্য/য়ু.তি.শিংগী থবক তৌরিবা এজেন্সীশিংনা মদু য়েন্থোকপা লোইননা লোন অমসুং শেন্দোইগী শেনফম রিপেমেন্ত তৌবগী মতাংদা নেস্নেল সেন্তর ফোর দ্রিঙ্কিং ৱাতর, সেনিতেসন অমসুং ক্বালিতীনা অয়াবা ফংলবা এজেন্সী ওইনা থবক তৌগনি। য়ুম্ফমঃ এস.বি.এম. (জি.)দা ওক্তোবর ২, ২০১৪দগী হৌদুনা ফন্দ থাদোকখি। মসিগী মখাদা ওক্তোবর ২, ২০১৯ ফাওবা খুঙ্গংগী লমশিংদা য়ুনিবর্সেল সেনিতেসন কবরেজগী পান্দম ফংহনগনি। আই.ঐচ.ঐচ.এল.গীদমক্তা লুপা ক্রোর ১২,০০০গী শেনফম ফংহনগনি। মদুগীদমক্তা মতিক চাবা বেনিফিসরীশিংবু লনাইগী অমাং শঙশিং শানবগীদমক্তা তেংবাং পীগনি, মদু কেন্দ্র অমসুং সরকারগী মরক্তা শেন পুথোকমিন্নরগা পাংথোক্কনি। এস.এল.দবল্যু.এম.গী থবক-থৌরমশিংগীদমক্তা শেনগী তেংবাং ফংহল্লি, মদু য়াম্লবদা য়ুম ৫০০দগী হেন্না ১৫০/৩০০/৫০০ ফাওবা খু্গংগী পঞ্চায়ৎশিংগী ওইনা মথংশিৎনা লুপা লাখ ৭/১২/১৫/২০নি। মসিগীদমক্তা অপুনবা প্রোজেক্তকী শেনফমগী চাদা মঙা রাজ্য/জিলাগী থাক্তা চাদিং তৌবা য়াই অমসুং চাদা অহুম কেন্দ্রগী থাক্তা শিজিন্নবা য়াই। অৱাং নোংপোক্কী রাজ্যশিং, জম্মু অমসুং কশ্মীর অমসুং অখন্নবা থাক্কী রাজ্যশিং য়াওদনা থবক থৌরম অসিগীদমক্তা কেন্দ্র লোইননা রাজ্যশিংগী মরক্তা ফন্দ ৬০:৪০ পুথোকমিন্নগনি। অৱাং নোংপোক্কী রাজ্যশিং, জম্মু অমসুং কশ্মীর অমসুং অখন্নবা থাক্কী রাজ্যশিংগীদমক্তদি ফন্দ অসি ৯০:১০দা পুথোকমিন্নগনি।
প্রধান মন্ত্রীনা বিশ্বা উমিয়াধম কমপ্লেক্সকী উরেপ উয়ুং তমখ্রে

প্রধান মন্ত্রী শ্রী নরেন্দ্র মোদীনা ঙসি অহেমদবাদকী জাসপুরদা বিশ্বা উমিয়াধম কমপ্লেক্সকী উরেপ উয়ুং তমখ্রে। থৌরম অদুদা তিনখিবা মীয়ামদা ৱা ঙাংলদুনা প্রধান মন্ত্রীনা হায়খি মদুদি ঐখোয়গী খুন্নাই অসিবু মপাঙ্গল কনখৎহনবদা লাইনীংবশিংগী থৌদাং অদু কনাগুম্বা অমত্তনা কাউবা ঙম্লোই। মখোয়না ঐখোয়দা মমল য়াম্লবা কয়া তাকপী তম্বীরম্মি হায়না মঙাক্না মখা তখি। মখোয়না ঐখোয়বু ফত্তবা অমদি মীওৎ-মীনৈশিং মায়োক্ননবা থৌনা অদু পীরি হায়না প্রধান মন্ত্রীনা ফোংদোকখি। ঐখোয়গী লাইনীংবশিংনা ঐখোয়বু ঐখোয়গী হৌখ্রবশিংদগী খ্বাইদগী ফবা অদু লৌশিন্নবা অমদি মতম অদুমক্তদা মাংলোমদা মীৎয়েং থম্নবা অমদি মতমগী মতুং ইন্না অহোংবা পুরক্নবা তাকপী তম্বীরম্মি হায়না প্রধান মন্ত্রীনা ফোংদোকখি। মীয়ামদা কান্নবা ফংহল্লিবা অনৌবা খোংথাংশিংগী মতাংদা ঙাংলদুনা প্রধান মন্ত্রীনা হায়খি মদুদি অনেম্বা চাংদা করিগুম্বা খরা তৌবা অসি কেন্দ্র সরকারনা য়ানীংদে। কেন্দ্র সরকারগী থবকশিং অসি মতম পুম্নমক্তা খুন্নাই অসিগী কাংলুপ খুদিংমক্তা কান্নবা ফংহনবা অচৌবা স্কেলগী থবকশিং ওইগনি হায়না মহাক্না মখা তাখি। ইমা উমিয়াবু থাজবা থম্লিবা মখোয়শিং অদুনা কৈদৌনুংদা অঙাং নুপীমচাশিংবু পুকনুংদা মাংহনবগী থবক তৌরোই হায়না প্রধান মন্ত্রীনা অচেৎপা ৱাফম থমখি। নুপী-নুপা খেৎনবা থমদবা সমাজ অমা শেমগৎপদা মতেং পাংনবা প্রধান মন্ত্রীনা মীয়ামদা আপিল তৌখি।
মন্ত্রীমন্দলনা য়ুম হোংখ্রবশিং অমসুং মরমদা হল্লকপশিংগী তেংবাং অমসুং খুন্দা লৈতাহন্নবগী পাক চাউরবা স্কিমদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ‘ময়ুম হোংখ্রবা অমসুং মরমদা হল্লকপশিংগী তেংবাং অমসুং খুন্দা-লৈতাহন্নবগী পাক চাউরবা স্কিমগী মখাদা য়ুমলৈ-কৈরৈ মন্ত্রালয়গী লৈরিবা স্কিম ৮বু মার্চ, ২০২০ ফাওবা মখা চৎথনবগী অয়াবা পীখ্রে। শেন–থুমগী মরি লৈনবাঃ ২০১৭-১৮দগী ২০১৯-২০ ফাওবগী মনুংদা পান্দম অসিগীদমক্তা চাউরাকপা শেনফম অসি লুপা ক্রোর ৩১৮৩নি। চহিগী ওইনা চাউরাকপা শেনফম অসি ২০১৭-১৮গীদমক্তা লুপা ক্রোর ৯১১, ২০১৮-১৯গীদমক্তা লুপা ক্রোর ১৩৭২ অমসুং ২০১৯-২০গীদমক্তা লুপা ক্রোর ৯০০নি। কান্নবাঃ স্কিমশিং অসিনা লানজেল্লকপশিং, হোংহনখিবা মীওইশিং তেরোরিস্ত/কাংলুপকী ইরাংগী চৈথেং নংলবা মীচম লোইননা ঙমখৈ ৱাংমদগী কাপ্লকপা নোংমৈনা শোকহল্লবা অমসুং মাইন/আই.ই.দি. পোকখাইবা অমসুং তোঙান তোঙানবা থৌদোকশিংনা শোকহল্লবা মীওইশিংদা তেংবাং অমসুং খুন্দা লৈতাহন্নবগী মতেং পীগনি। ৱারোলঃ অয়াবা পীখ্রবা স্কিম নিপালমক হৌজিক মথৌ পাংথোক্লি অমসুং অয়াবা পীখ্রবা কাংলোনশিংগী মতুং ইন্না স্কিমগী কান্নবশিং অসি পান্দম থম্লিবা কাংলুপ অদু ফাওবা য়ৌহনখিগনি। স্কিমগী কাংলোনশিংদিঃ– i) পাক্না খুদুম চনবা জম্মু অমসুং কশ্মীর (পি.ও.জি.কে.)দগী য়ুম হোংলকপা ইমুংশিং লোইননা জম্মু অমসুং কশ্মীর রাজ্যদা খুন্দারিবা ছাম্বগী খুন্দা লৈতাহন্নবা মতম অমুক্তগী ওইবা কেন্দ্রগী তেংবাং। ii) লেন্দ বাউন্দরী এগ্রিমেন্তকী মখাদা ভারত অমসুং বাঙ্গলাদেশকী মরক্তা লৈনরিবা মফমশিং পীথোক-পীশিন তৌনরবা মতুংদা বাঙ্গলাদেশী অমসুং কুছ বিহার জিলাগী লৈনরিবা মফমশিংদা খুন্দা লৈতাহনবগী পেকেজশিং লোইননা ইনফ্রাস্ত্রকচর অপ-গ্রেদ তৌবা। iii) তমিল নাদু অমসুং উরিশাগী কেম্পশিংদা লৈরিবা শ্রীলঙ্কাগী চংজফম লৌরিবশিংদা তেংবাং। iv) তিবেৎকী চংজফম লৌরিবশিংদা এদমিনিস্ত্রেতিব অমসুং সোসিয়েল ৱেলফেয়রগী চাদিংগীদমক চহি মঙা ফাওবা সেন্ত্রেল তিবেতান রিলিফ কমিতী (সি.তি.আর.সি.)দা গ্রান্ত-ইন-এদ। v) ত্রিপুরাগী রিলিফ কেম্পশিংদা লৈরিবা ব্রুসকী ঙাক-শেলগীদমক ত্রিপুরা সরকারদা গ্রান্ত-ইন-এদ। vi) ত্রিপুরাগী ব্রুস/রিয়াং ইমুংশিংবু মিজোরমদা খুন্দাহনবা। vii) ১৯৮৪গী সিখ লালহৌদা লৈখিদ্রবশিংগীদমক্তা পীবা তেংবাংগী শেনফম হেনগৎন্দুনা লুপা লাখ ৫.০০ ওইহনখ্রে। viii) তেরোরিস্ত/কাংলুপকী ইরাংনা শোকহল্লবা অমসুং ঙমখৈগী ৱাংমদগী তৌরকপা ফয়ারিংনা শোকহল্লবা অমসুং মাইন/আই.ই.দি. পোখাইবদগী শোকহল্লবশিংগী তেংবাংগীদমক কেন্দ্রগী স্কিম। য়ুম্ফমঃ মফম হোংদোকপদগী অৱাবা নংলবা খুল হোংবশিং লোইননা মরমদা হল্লকপা মীওইশিংবু হিংননবা লম্বী পীবা লোইননা মখোয়বু মপুং ওইবা পুন্সি মহিংগী থবক-থৌরমদা তিলহন্নবগী খুদোংচাবশিং পীননবা সরকারনা তোঙান তোঙানবা থাক্তা হায়রিবা স্কিম নিপাল অসি হৌদোকখিবনি। কেন্দ্র সরকারনা নোংচুপ বঙ্গাল সরকারদা কুছ বিহার জিলাদা লৈরিবা নোংপোক্কী বাঙ্গলাদেশকী খুল্লাল্লকপা মফম ৫১গী শেমগৎ-শাগৎনবগীদমক শেলগী মতেং ফংহল্লি। মসিনা বাঙ্গলাদেশতগী মরমদা হল্লকপা মীওই ৯১১বু খুন্দা লৈতাহন্নবগী থবকসু পাইখৎকনি।
প্রধান মন্ত্রী শ্রী নরেন্দ্র মোদীনা ইথৎশিংগী অপুনবা চাউখৎ-থৌরাংগী মায়কৈদা মাংলোমদা চংশিল্লিবা অদু নৌহৌনা য়েংশিনখ্রে।

কেন্দ্র সরকারনা ২০১৭কী জুন ১দা আইলেন্দ দিবেলপমেন্ত এজেন্সী লিংখৎখি। অপুনবা চাউখৎ–থৌরাংগীদমক ইথৎ ২৬ খনগৎখি। নীতি আয়োগনা মরুওইবা ইনফ্রাস্ত্রকচর প্রোজেক্তশিং, দিজিতেল কনেক্তিবিতী, গ্রীন ইনর্জী, দিজেলাইনেসন প্লান্ত, ৱেস্ত মেনেজমেন্ত, ঙা ফাবা থৌগৎপা, অমসুং তুরিজমদা য়ুমফম ওইবা প্রোজেক্তশিং য়াওনা অপুনবা চাউখৎ–থৌরাংগী মচাকশিংদা প্রজেন্তেসন অমা লানথোকখি। অন্দমান অমসুং নিকোবর ইথৎশিংদা পাংথোকখিবা থবকশিং অদু নৌহৌনা য়েংশিল্লদুনা প্রধান মন্ত্রীনা তুরিজমগী চাউখৎ-থৌরাংগীদমক মশক খঙদোক্লবা লমশিংদা ইন্তিগ্রেতেদ তুরিজম-সেন্ত্রীক ইকোসিস্তেম অমা দিবেলপ তৌনবগীদমক মথৌ তাবা অদুদা অকনবা ৱাফম থমখি। অন্দমান অমসুং নিকোবর ইথৎশিংদা কোইবা লাক্লিবা মীরৈবাক মচাশিংগীদমক রেস্ত্রিক্তেদ এরিয়া পর্মিৎকী মথৌতাবা অদু মুত্থৎনবা য়ুম্লৈ-কৈরৈ মন্ত্রালয়গী ৱারেপ অদুগী মতাংদসু প্রধান মন্ত্রীদা পাউদমখি। সাউথ ইস্ত এসিয়াগা লোয়ননা ইথৎশিং অসিগী অহেনবা কনেক্তিবিতী অদুদসু খন্ন-নৈনখি। লক্ষদ্বীপতা পায়খৎলিবা চাউখৎ-থৌরাংগী থবকশিং অদু নৌহৌনা য়েংশিল্লদুনা তুনা ফিশিংদা ইনোৎ পীবা অমদি ব্রান্দ অমা ওইনা “লক্ষদীপ তুনা”গী প্রমোসনগী লৌখৎলিবা খোংথাংশিং অদু প্রধান মন্ত্রীদা পাউদমখি। অন্দমান অমসুং নিকোবর ইথৎশিং অমদি লক্ষদীপ অনিমক্কী মরুওইবা ইনফ্রাস্ত্রকচর চাউখৎ-থৌরাংগী মরমদা খন্ন-নৈনখি। প্রধান মন্ত্রীনা মরি লৈনবা ওফিসিয়েলশিংদা এগ্রীকলচর সেক্তরদা মতেং ওইগদবা সিৱীদ কল্তিভেসনগী ওইথোকপা য়াবশিং অমসুং অতোপ্পা ইনিসিয়েতিবশিং থিজিন্নবা খঙহনখি। মীফম অদুদা হোম মিনিস্তর শ্রী রাজনাথ সিংহ, অন্দমান অমসুং নিকোবর ইথৎশিং অমসুং লক্ষদীপকী লেফতনেন্ত গবর্নরশিং, নীতি আয়োগকী সি.ই.ও, অমসুং কেন্দ্র সরকারগী মরুওইবা ওফিসরশিংনা শরুক য়াখি।
মন্ত্রীমন্দলনা ভারত অমসুং অর্মেনিয়াগী মরক্তা কস্তমগী মেত্তরশিংদা কোওপরেসন অমসুং লৈবাক অনি মতেং পিন্ননবা য়ান্নচে খুৎয়েক পিন্নবদা য়ান্নখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং অর্মেনিয়াগী মরক্তা কস্তমগী মেত্তরশিংদা কোওপরেসন অমসুং লৈবাক অনি মতেং পিন্ননবা য়ান্নচে খুৎয়েক পিন্নবা অমসুং চৎনহনবাদা মসিগী ওইবা অয়াবা পিখ্রে । য়ান্নচে অসি মরিলৈনবা সরকারশিংনা অয়াবা পিরবা মতুং লৈবাক অনিগী মায়কৈদগী খুৎয়েক পিনগনি । এগ্রীমেন্ত অসি দিপ্লোমেতিক চেনেলশিংগী খুথাংদা কন্ত্রেক্ত তৌরিবা পার্তীশিংনী অমনা অমদা খংহল্লক্লবা মতুং অনিশুবা থাগী অহানবা নুমীৎতা নম্দুনা চৎনগনি, মদুনা এগ্রিমেন্ত অসি মথৌ তৌহন্নবা মথৌতাবা নেস্নেল লেগেলগী চংদবা য়াদবশিং অদু মপুং ফাহল্লনি । এগ্রীমেন্ত অসিনা কস্তমগী ওফেন্সশিংবু ঙাক্তুনা চৎপা অমসুং থিজিন খোমজিনবগী মরি লৈনবা ই-পাও ফংহনবদা মতেং ওইরগনি । মসিনা লৈবাক অনিগী মরক্তা ত্রেদ অমসুং গুদ্স ত্রেদকী মতিকচাবা ক্লিয়ারেন্স ফংহনবদশু লাইথোকহল্লগনি হায়না থাজবা থম্লি । য়ুমফম: য়ান্নচে অসিনা লৈবাক অনিগী কস্তমগী ওথোরিতীশিংগী মরক্তা ইনফোর্মেশন অমসুং ইন্তেলিজেন্স সেয়ার তৌনবা লেগেল ফ্রেমৱার্ক অমা ফংহল্লগনি অমসুং কস্তমগী লোশিং মফম চানা শিজিন্নবা, কস্তমগী ওফেন্সশিং ঙাক্তুনা চৎপা অমসুং থিজিন খোমজিনবা অমসুং লেগিতিমেত ত্রেদ লাইথোকহনবদা মতেং ওইরগনি । য়ান্নচে অসিগী মনুংগী ৱারোল অদু কস্তমগী এদমিনিস্ত্রেসন অনিনা পুন্না য়ান্নদুনা লেপথোক্নরে । য়ান্নচে অসিগী ৱাফমশিং অদুদা ভারতকী কস্তমগী মনুংচনবা অমসুং চংদবা য়াদবশিং অদু চেকশিন্না পল্লি, অখন্ননা লৈবাক অনিগী মরক্তা গুদ্স ত্রেদেদকী হৌরকফমগী শক্তাকচেশিংগী কস্তমগী ভেলু খংহনবা অমসুং থাজবা য়াবা অচুম্বা ই-পাও পিথোক পিশিন তৌনবগী লমদা ।
ৱার্ল্দ কঞ্জ্যুমর রাইৎস দেদা প্রধান মন্ত্রীনা মহাক্কী  য়াইফ-পাউজেল পীখ্রে

ৱার্ল্দ কঞ্জ্যুমর রাইৎস দেদা প্রধান মন্ত্রী শ্রী নরেন্দ্র মোদীনা মহাক্কী য়াইফ-পাউজেল পীখ্রে। প্রধান মন্ত্রীনা হায়খি, “ৱার্ল্দ কঞ্জ্যুমর রাইৎস দেনা লাকপদা য়াইফ-পাউজেল পীজরি। শেল-থুমগী ফিভমদা কঞ্জ্যুমরনা মরুওইবা থৌদাংশিং লৌরি। ভারত সরকারনা কঞ্জ্যুমরশিংবু ঙাক শেনবদা মীৎয়েং থম্বদা নত্তনা কঞ্জ্যুমরশিংগী যাইফনবগীদমকশু মীৎয়েং থম্লি।”
বিহারদা খুদোং থীবা থৌদোক্তা লৈখিদ্রবশিংগী মফমদা প্রধান মন্ত্রীনা অৱাবা ফোংদোকখ্রে

বিহারদা লম্বীগী খুদোং থীবা থৌদোক্তা লৈখিদ্রবশিংগী মফমদা প্রধান মন্ত্রী শ্রী নরেন্দ্র মোদীনা মহাক্কী ওইবা অৱাবা ফোংদোকখ্রে। প্রধান মন্ত্রীনা হায়খি, “বিহারগী অরারিয়াদা থোকখিবা খুদোং থীবা থৌদোক অমনা মরম ওইদুনা লৈখিদ্রবশিং অদুগী মফমদা অৱাবা ফোংদোকচরি। লৈখিদ্রবশিংগী ইমুং মনুংগী অৱাবদা শরুক য়াজরি। অশোক অপন নংলবশিং অদু অথুবা মতমদা ফরক্নবা ঐহাক্না থৌনিজরি।”
পি.এম.না পি.ভি. সিন্ধুনা মহাক্কী অহানবা সিংগাপুর ওপন তাইতল লৌরকপদা নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা পি.ভি. সিন্ধুনা মহাক্কী অহানবা সিংগাপুর ওপন তাইতল লৌরকপদা নুংঙাইবা ফোঙদোকখ্রে। শ্রী মোদীনা হায়খি মদুদি মসি লৈবাক্কী ওইনা চাউথোকচনীংঙাই ওইবা মীৎকুপ অমনি অমসুং মসিনা হৌরক্লিবা শান্নরোয়শিংদা ইনোৎ পীরগনি। কেন্দ্রগী স্পোর্তস মন্ত্রী, শ্রী অনুরাগ সিংহ থাকুরনা তৌখিবা ত্বিত অমদা পাউখুম পীরদুনা প্রধান মন্ত্রীনা হায়খি; “ঐহাক্না @Pvsindhu1বু মহাক্কী অহানবা সিংগাপুর ওপন তাইতল লৌরকপদা নুংঙাইবা ফোঙদোকচরি। মহাক্না অমুক্কা হন্না মহাক্কী থোইদোক-হেন্দোকপা স্পোর্তিং তেলেন্ত উৎপা অমসুং মাইপাকপা ঙমখ্রে। মসি লৈবাক্কী ওইনা চাউথোকচনীংঙাই ওইবা মীৎকুপ অমনি অমসুং মসিনা হৌরক্লিবা শান্নরোয়শিংদা ইনোৎ পীরগনি।”
১৯১৮দা হাইফা নীং-খা তম্নবগীদমক্তা মথ্বাই কৎখ্রবা থৌনা ফবা ভারতকী লান্মীশিংদা প্রধানমন্ত্রীনা সেলুৎ পীখ্রে

প্রধানমন্ত্রী শ্রী নরেন্দ্র মোদীনা ১৯১৮দা হাইফাবু মনীং মখা তমহন্নবা হোৎনবদা মথ্বাই কৎখ্রবা ভারতকী থৌনা ফবা লান্মীশিংদা সেলুৎ পীখ্রে। প্রধানমন্ত্রীনা হায়খি, “হাইফাগী নুমিৎ অসিদা ঐনা ১৯১৮দা হাইফাগী নীং খা তম্বা ফংনবা হোৎনবদা থৱাই কৎখ্রবা ভারতকী থৌনা ফরবা লান্মীশিংগী মফমদা সেলুৎ পীজরি। জুলাইদা ইশামক্না হাইফাদা চৎখিবা অমসুং মফমদুদা শ্রদ্ধাঞ্জলি কৎচখিবা অদুদা অপেনবা ফাওজৈ।”
প্রধান মন্ত্রীনা হয়েং মুদ্রাগী কান্নবা ফংলবা মীওইশিংগা উনগনি

প্রধান মন্ত্রী শ্রী নরেন্দ্র মোদীনা হয়েং লৈবাক্কী কোনুংদা পাংথোকপা থৌরম অমদা লৈবাক্কী মফম কয়াদগী লাকপা মুদ্রাগী কান্নবা ফংলবা মীওই ১০০ হেনবগা উনগনি। প্রধান মন্ত্রী মুদ্রা য়োজনা (পি এম এম ৱাই) অসি গরেন্তর য়াওদনা নহাশিংদা অরাইবা মওংদা লোন ফংহন্দুনা ইন্ত্রপ্রিনরশিপকী ৱাখল্লোন য়োকখৎনবা সরকারগী মরু ওইবা অনৌবা খোংথাং অমনি। ইং ২০১৮গী মার্চ ২৩ ফাওবদা লুপা কোতি ২,২৮,১৪৪.৭২গী শেনফম ওইবা লোন ৪,৫৩,৫১,৫০৯ সেঙ্কসন তৌখ্রে। স্কিম অসিগী মখাদা লুপা কোতি ২২০৫৯৬.০৫কী অপুনবা শেনফম পীথোকখ্রে। নন-কোর্পোরেৎ স্মোল বিজিনেস সেক্তর (এন সি এস বি এস)দা শেন্থংগী খুদোংচাবা ফংহন্নবা স্কিম অসি ইং ২০১৫গী এপ্রিল ৮দা হৌদোকখি। পীরিবা লোনশিং অসি শিশু, কিশোর অমসুং তরুন হায়বা কাংলুপ অহুমদা অরাইবা মওংদা ফংহল্লি। সব-স্কিম শিশুগী মখাদা লুপা ৫০০০০ ফাওবগী লোন পীরি, সব-স্কিম কিশোরগী মখাদা লুপা ৫০০০০দগী লাখ ৫ ফাওবগী মরক্তা লোন পীরি অমসুং সব-স্কিম তরুনগী মখাদা লুপা লাখ ৫দগী লাখ ১০ ফাওবগী মরক্তা লোন পীরি। ইং ২০১৬কী এপ্রিলদগী হৌরগা প্রধান মন্ত্রী মুদ্রা য়োজনাগী মখাদা লৌউ-শিংউবগা মরী লৈনবা থৌরমশিং (ক্রোপ লোন, কেনেলশিং, ইথৈ-লৌখোং, গুহাশিংগুম্বা লেন্দ ইমপ্রুবমেন্ত য়াওদনা) অমসুং হিংনবগী মচাক পীরিবা নত্রগা ইনকম জেনরেৎ তৌবদা মতেং পাংলিবা থবকশিংসু মসিগী মনুং চলহল্লে।
মন্ত্রীমন্দলনা ভারত অমসুং কীর্গীজগী মরক্তা দবল তেক্সেসন এভোইদ তৌনবা অমসুং ইনকমদা তেক্সশিং অদুদা মরি লৈননা ফিস্কেল ইভাজন প্রিভেন্ত তৌনবগীদমক এগ্রিমেন্ত এমেন্দ তৌনবা প্রোতোকোল অদু য়াখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং কীর্গীজ রিপব্লিক্কী মরক্তা দবল তেক্সেসন এভোইদ তৌনবা অমসুং ইনকমদা তেক্সশিং অদুদা মরি লৈননা ফিস্কেল ইভাজন প্রিভেন্ত তৌনবগীদমক এগ্রিমেন্ত এমেন্দ তৌনবা প্রোতোকোল অদু অয়াবা পিখ্রে । প্রোতোকোল অদুনা দবল তেক্সেসন এভোইদেন্স এগ্রীমেন্ত (দিতিএএ) এমেন্দ তৌদুনা ইন্তরনেস্নেল স্তেনদর্দতা দিতিএএ অদুগী অর্তিকল ২৬ (একচেঞ্জ ওফ ইনফোর্মেশন) অপদেত তৌনবা মীৎয়েং থম্লি । অপদেত তৌরবা অর্তিকল অদুনা হেন্না চাওবা ওইথোকপা য়াবা মওংদা ই–পাও পিথোক পিশিন তৌবা য়াহল্লগনি । দিতিএএনা প্রোভাইদ তৌরিবা অদুগী হৌজিক লৈরিবা অর্তিকল ২৬ অদুগী মনুংদা পেরাগ্রাফ ৪ অমসুং ৫ হাপচল্লে মদুনা ইনফোর্মেশন পিনবা হায়রক্লিবা স্তেত অদুনা গ্রাউন্দ অসিদা ইনফোর্মেশন পিদবা য়ারোই মদুনা ইনফোর্মেশন অদুদা দোমেস্তিক তেক্স ইন্তরেস্ত লৈতবা নত্রগা পিনবা হায়রক্লিবা ইনফোর্মেশন অদু বেঙ্ক অমনা নত্রগা ফাইনান্সিয়েল ইনস্তিত্যুত অমনা পায়বা অসিনা চিংবা ওইরগদি । প্রোতোকোল অসিনা ভারতপু মখাতানা স্তেতনা এথোরাইজ তৌদুনা সপ্লায় তৌদুনা শিজিন্নরিবা অতোপ্পা লো ইনফোর্সমেন্ত পর্পোজকীদমক দিতিএএ শিজিন্নবগী মখাদা রিসিভ তৌরবা ইনফোর্মেশন শিজিন্নবা হেঙ্গৎহল্লগনি । য়ুমফম: ভারত অমসুং কীর্গীজ রিপব্লিকিকী মরক্তা হৌজিল লৈরিবা দিতিএএ অসি ৭/০২/২০০১দা নোতিফাইদ তৌখি অমসুং মসিমক ১০/০১/২০০১দগী চৎনরক্লি । ভারত অমসুং কীর্গীজ রিপব্লিক্কী মরক্তা দবল তেক্সেসন এভোইদ তৌনবা অমসুং ইনকমদা তেক্সশিং অদুদা মরি লৈননা ফিস্কেল ইভাজন প্রিভেন্ত তৌনবগীদমক এগ্রিমেন্ত এমেন্দ তৌনবা প্রোতোকোল খুৎয়েক পিননবা লৈবাক অনিমক্না য়ান্নখ্রে ।
প্রধানমন্ত্রী মোদীনা হয়েং গুজরাত্তা ইজরেলগী প্রধানমন্ত্রী বেঞ্জামিন নেতন্যাহু ওক্কনি

প্রধানমন্ত্রী শ্রী নরেন্দ্র মোদীনা হয়েং ইজরেলগী প্রধানমন্ত্রী শ্রী বেঞ্জামিন নেতন্যাহু অমসুং শ্রীমতী সারা নেতন্যাহুগা লোইননা গুজরাত্তা চৎমিন্নগনি। অহমদাবাদ শহরনা থৌরম অমদা শ্রী অমসুং শ্রীমতী নেতন্যাহুবু তরাম্না ওক্কনি লোইননা মখোয় অহমদাবাদ এয়রপোর্ত্তগী সাবরমতী আশ্রমদা চৎকনি। মখোয়না সাবরমতী আশ্রমদা মহাত্মা গান্ধীদা লৈ-শু কৎকনি। প্রধানমন্ত্রী মোদী অমসুং প্রধানমন্ত্রী নেতন্যাহুনা অহমদাবাদতা লৈবা দেব ঘোরেলা খুঙ্গংদা আইক্রিয়েৎ সেন্তর শঙ্গাগনি। মখোয় স্তার্তঅপ এগজিবিসন অমা য়েংবা চৎকনি অমসুং মফম অদুদা ইনোবেতর অমসুং তোঙান তোঙানবা স্তার্তঅপকী সিইওগা লোইননা ৱারি-ৱতাই তৌনগনি। প্রধানমন্ত্রী অনিনা ভিদিও লিঙ্ক অমগী থোংদা বানসকন্থা জিলাগী সুইগম তলুকাদা মোবাইল ৱাতর দিসেলিনেসন ভেন অমা কৎথোক্কনি। লুচীংবা অনিমক্না মীয়ামগী মীফমদসু ৱা ঙাংগনি। প্রধানমন্ত্রী শ্রী নেতন্যাহু অমসুং প্রধানমন্ত্রী মোদীনা বানসকন্থা জিলাদা লৈবা বদরাদতা মনা মশিংগী থোইদোক-হেন্দোকপা সেন্তর অমদসু চৎকনি। মখোয়দা সেন্তর অসিগী ৱার্ক প্লানগী মরমদা শন্দোক্না তাক্কনি। প্রধানমন্ত্রী অনিনা ভিদিও লিঙ্ককী খুৎথাংদা ভুজ জিলাগী কুকুমাদা লৈবা খজুরগী থোইদোক-হেন্দোকপা সেন্তর অমা শঙ্গাগনি। প্রধানমন্ত্রী অনিনা লৌমীশিংগা লোইননা ৱারি-ৱাতাইসু তৌগনি। মতুংদা প্রধানমন্ত্রী নেতন্যাহু মুম্বৈদা চৎখিগনি।
প্রধানমন্ত্রীনা দিসেম্বর ৩১ অমসুং জনুৱারী ১দা ভিদিও কনফ্রেন্স অনিগী থোংদা ৱা ঙাংগনি

প্রধানমন্ত্রী শ্রী নরেন্দ্র মোদীনা দিসেম্বর ৩১ অমসুং জনুৱারী ১দা মরু ওইবা ভিদিও কনফ্রেন্স অনিগী থোংদা ৱা ঙাংগনি। দিসেম্বর ৩১দা, প্রধানমন্ত্রীনা বরকালা, কেরলগী সিবগিরি মত্তা ৮৫ শুবা সিবগিরি পিলগ্রিমেজগী থৌরমদা ভিদিও কনফ্রেন্সকী থোংদা ৱা ঙাংগনি। সিবগিরি অসি ভারতকী ফাওরবা লম্বোইবা অমসুং খুন্নাইবু শেমদোকপীরম্বা শ্রী নরায়ণ গুরুগী শেংলবা মফম্নি। জনুৱারী ১, ২০১৮দা প্রধানমন্ত্রীনা কোলকতাদা প্রোফেসর এস.এন. বোসকী ১২৫শুবা মপোক কুমওনগী কর্তেন রাইজরগী থৌরমদা ভিদিও কনফ্রেন্সকী থোংদা ৱা ঙাংগনি। প্রোফেসর সত্যেন্দ্র নাথ বোস অসি ভারতকী ফিজিসিস্ত অমা ওইরম্মি, ক্বান্তম মেকানিক্সকী মতাংদা তৌরম্বা মহাক্কী থবক্কীদমক মমিং চৎখি, বোস-এন্সতাইন স্তেতিস্তিক্সকী য়ুম্ফম থোনবীরম্মি। প্রোফেসর বোসনা লৈখিদ্রবা মতুংদা বোস-এন্সতাইন স্তেতিস্তিক্সপু য়াবা কাংলুপ্পু বোসোন্স হায়না কৌনখি।
বাইওতেক্নোলোজিগী লমদা ভারত অমসুং কোরিয়া অমসুং ভারত অমসুং কিউবাগী মরক্ত লৈনবা এম ও য়ু অনি মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা বাইওতেক্নোলোজিগী লমদা ভারত অমসুং কোরিয়া অমসুং ভারত অমসুং কিউবাগী মরক্ত খুৎয়েক পীনখিবা এম ও য়ু অনি য়ারে । এম ও য়ুশিং অদু ২০১৮গী জুন ২২দা কিউবাগী হাভানা অমসুং ২০১৮গী জুলাই ৯দ নিউ দিল্লিদা খুৎয়েক পীনখিবনি । কিউবা অমসুং কোরিয়াগী খুৎয়েক পীনখিবা এম ও য়ুশিং অদুদা সাইন্স অমসুং তেক্নোলোজিগী লমদা লৈবাকশিং অসিদা লৈনরিবা হৈশিংবশিং মতেং পীনবা হায়না য়ানখি । অচৌবা কান্নবা খুৎয়েক পীনখিবা এম ও য়ুশিং অদুনা ইন্দো-কিউবা অমসুং ইন্দো-রিপব্লিক ওফ কোরিয়াগী নাকলশিংগী মরিশিং কনখৎহন্দুনা বাইওতেক্নোলোজি ইজুকেসন, ত্রেনিং অমসুং রিছাসকী লমদা মতেং পীন্নবা চপ চাবা থৌরাং শেম্নবা সাইন্স অমসুং তেক্নোলোজি দিপ্লোমেসিগী মতেং পীন্নবা পান্দম থম্লি । থৌরাং অসিগী মখাদা চহি ৫ ফাওবা বাইওলোজিকেল সাইন্স অমসুং মরি লৈনবা হিরমশিংদা পোস্তগ্রেজুয়েত অমসুং পি ঐচ দি ৫০ হেন্না থবক পীনবগী পান্দম থম্লি । নুঙগীৱারোল : ইন্দো-কিউবা মতেং পীনবা ২০১৮গী জুন ২২দা ভারতকী প্রসিদেন্দগী খোঙচৎ মনুংদা হাভানাদা বাইওতেক্নোলোজিগী লমদা মতেং পীনবা হেনগৎহন্নবা নাকল অনিগী এম ও য়ু অসি ভারত অমসুং কিউবানা খুৎয়েক পীনখি । ২০১৮গী জুন ২২দা হাভানাদা ভারতকী সাইন্স এন্দ তেক্লোলোজি মিনিস্তর অমসুং কিউবাগী সাইন্স, তেক্নোলোজি এন্দ ইনভাইরোনমেন্ত মিনিস্তরনা এম ও য়ু অদু খুৎয়েক পীনখি । ভারত-কোরিয়া মতেং পীনবা বাইওতেক্নোলোজি অমসুং বাইও-ইকনোমিগী লমদা ভারত অমসুং কোরিয়ানা এম ও য়ু অমা খুৎয়েক পীনরে । এম ও য়ু অদুনা লৈবাক অনিগী মরক্ত সাইন্স, তেক্নোলোজি, বাইওতেক্নোলোজি, ইন্দস্ত্রিয়েল রিছাস অমসুং দিবলপেমেন্ত অমসুং নাকল অনিগী মরক্ত শেন থাদবা হেনগৎহন্নবগী মতাংদা মতেং পীনবা হেনগৎহন্নবা পান্দম থম্লি ।
প্রধান মন্ত্রীনা মুম্বাইগী জুহু বীচতা ক্লীনাথোন পাঙথোকখিববু থাগৎপা ফোঙদোকখ্রে

মুম্বাইগী জুহু বীচতা পাঙথোকখিবা ক্লীনাথোনগী দা. জিতেন্দ্র সিংহনা তৌখিবা ত্বিত অমা শিয়র তৌরদুনা প্রধান মন্ত্রী, শ্রী নরেন্দ্র মোদীনা খোঙথাং অসিবু শীংথাখ্রে। শ্রী মোদীনা ক্লীনাথোন অসিদা শরুক য়াখিবা মীওইশিংবু থাগৎপা ফোঙদোকখি অমসুং ঐখোয়গী সমুদ্র খোঙবালশিংবু লুনান্না থম্নবা ঐখোয়না মীৎয়েং চংবা হায়বা অসি মরু ওই হায়না ফোঙদোকখি। প্রধান মন্ত্রীনা ত্বিত তৌখি; “শীংথানীংঙাই ওই… খোঙথাং অসিদা শরুক য়ারিবা মীপুম খুদিংমকপু ঐহাক্না থাগৎচরি। ভারত্তা শাংলবা অমসুং ফজরবা সমুদ্র খোঙবালশিং লৈ অমসুং ঐখোয়গী সমুদ্র খোঙবালশিংবু লুনান্না থম্বদা ঐখোয়না মীৎয়েং চংবা হায়বা অসি মরু ওই।”
শ্রী হরিভন্সবু রাজ্য সভাগী দিপুতী চেয়রমেন ওইনা খল্লকপদা প্রধান মন্ত্রীনা ৱারোল পীখ্রে

প্রধান মন্ত্রী শ্রী নরেন্দ্র মোদীনা ঙসি, শ্রী হরিভন্সবু রাজ্য সভাগী দিপুতী চেয়রমেন ওইনা খল্লকপদা মফমদা নুংঙাইবা ফোংদোকখ্রে। মীখলগী হেক মতুংদা অপ্পর হাউসতা ৱা ঙাংলদুনা প্রধান মন্ত্রীনা হাউসকী লুচীংবা শ্রী অরুন জেৎলীনা মাগী অনাবা ফদুনা হাউস্তা হল্লকপগীদমক নুংঙাইবসু ফোংদোকখি। প্রধান মন্ত্রীনা পনখি মদুদি ঐখোয়না ঙসি ক্বুইৎ ইন্দিয়া মুবমেন্তকী কুমওন পাংথোক্লি। মহাক্না হায়খি মদুদি হরভন্সজী অসি, ১৮৫৭গী নীং-তম লাল্লৌদগী হৌদুনা নীং তম্বগী খোংজংগা মরি লৈনরক্লবা বল্লিয়া লমদমদগীনি। প্রধান মন্ত্রীনা মসিসু পনখি মদুদি শ্রী হরভন্স অসি লোকনায়ক জয় প্রকাশ নরায়নদগী ইথিল পোকখি। প্রধান মন্ত্রীনা নীংশিংখি মদুদি হরভন্সজী অসি হান্নগী প্রধান মন্ত্রী চন্দ্র শেখরজীগসু লোইননা থবক তৌমিন্নরম্মি। প্রধান মন্ত্রীনা হায়খি মদুদি চন্দ্র শেখরজীগা নকশিন্ননা থবক তৌবীরম্বনা মরম ওইদুনা হরভন্সজীনা চন্দ্র শেখরজী রিজাইন তৌগনি হায়বসি মাংজৌননা খঙখি। অদুম ওইনমক, পাউ অসি মাগী মশাগী পাউ-চেদ ফাওবা হাপখিদে, প্রধান মন্ত্রীনা মসিসু হায়খি মদুদি মসিনা মহাক্কী লিচৎ অমসুং মীয়ামগী সেবাগীদমক ফোংদোকখিবা মহাক্কী কমিৎমেন্ত অদু উৎথোকখি। প্রধান মন্ত্রীনা হায়খি মদুদি হরভন্সজী অসি ফজনা পাবা অমদি য়াম্না ইবা মীশক্নি। মহাক্না মসিসু হায়খি মদুদি হরভন্সজীনা চহি কয়াদগী খুন্নাই অসিগীদমক থবক তৌরক্লি। শ্রী নরেন্দ্র মোদীনা শ্রী বি.কে. হরিপ্রসাদপুসু রাজ্য সভাগী দিপুতী চেয়রপর্সনগী মীখল অসিগী শরুক অমা ওইবীবগীদমক নুংঙাইবা ফোংদোকখি। মহাক্না মীখল অসিবু ইং-তপ্না পাংথোকখিবগীদমক চেয়রমেন অমসুং মীহুৎ পুম্নমকপু থাগৎপা ফোংদোকখি।
রোদ ত্রান্সপোর্ত অমসুং রোদ ইন্দস্ত্রীগী লমদা মতেং পীননবা ভারত অমসুং রুসিয়াগী মরক্তা এম ও য়ু ইনবা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রী মন্দলনা রোদ ত্রান্সপোর্ত অমসুং রোদ ইন্দস্ত্রীগী লমদা মতেং পীননবা ভারত অমসুং রুসিয়াগী মরক্তা এম ও য়ু ইনবা য়ারে। এম ও য়ু অদু রুসিয়াগী রাস্ত্রপতিনা হন্দক ভারত্তা লাক্কদৌরিবা অসিদা খুৎয়েক পীনগনি। ত্রান্সপোর্ত অমসুং হায়ৱেজ সেক্তরদা মতেং পীননবা চপ চাবা মফম অমা শেমগৎনবা রোদ ত্রান্সপোর্ত অমসুং রোদ ইন্দস্ত্রীগী লমদা মতেং পীননবা এম ও য়ু অমা ইনবা হায়না লৈবাক অনিনা পুন্না ৱারী শানদুনা অরোইবা ৱারেপ লৌখিবনি। রোদ ত্রান্সপোর্ত অমসুং রোদ ইন্দস্ত্রীগী লমদা লৈবাক অনিমক অমনা অমগী মতেং পাংনগনি অমসুং কান্নবা ফংনগনি। রুসিয়াগা মতেং পীনবা, একচেঞ্জ তৌনবা অমসুং পুন্না থবক তৌমিন্নবনা মতম শাংনবা রোদ ত্রান্সপোর্ত, রোদ ইন্দস্ত্রী অমসুং ইন্তিলিজেন্স ত্রান্সপোর্ত সিস্তেমগী লমদা নাকল অনিমক্না কান্নবা মরি লৈনগনি। মসিনা লম্বী শেমগৎপা, লম্বী শেম্বা, ত্রান্সপোর্তকী থৌশিল, তেক্নোলোজীশিং অমসুং লৈবাক অসিদা হায়ৱেজশিং থবক তৌবগী থৌরাং তৌবা অমসুং শেন্নবদা মতেং ওইগনি অমসুং ভারত অমসুং রুসিয়গী মরক্ত লৈনরিবা মরি অসি চেৎশিনহনগনি। নুংগী ৱারোল: ভারত অমসুং রুসিয়া মতম শাংনা অচেৎপা মরি থম্নদুনা লাক্লি অমসুং শেন-থুমগী অচেৎপা মরি লৈনরি। রুসিয়ানা সেতলাইত্তা য়ুমফম ওইবা তোল লৌনবগী সিস্তেম অমা পুথোক্লে। মসিগা চপ মান্ননা, মখোয়না ক্রাস রিপোর্তিং অমসুং মোনিতরিং য়াউনা ইন্তিলিজেন্স ত্রাফিক মেনেজমেন্ত সিস্তেমশিং শীজিন্নরি। রুসিয়ানা লম্বীগী লমদা অনৌবা চাউখৎলবা তেক্নোলোজীশিং শীজিন্নরিবা অসি য়েংলগা, নক্নবা মরি থমদুনা অসিগুম্বা থবকশিংদগী তমহৌবা অসি য়াম্না কান্নগনি। ভারতনা মসিগী হায়ৱেজশিং শেমগৎপগী থবক য়াম্না য়াংনা পায়খৎলি। লম্বী-থোং অসি ফজনা শীজিন্ননবা চৎথোক-চৎশিন অমসুং অশোয়-অঙাম থোক্তনবা তেক্নোলোজী হেনগৎহনবা অসি য়াম্না মথৌ তাই। মসিনা চৎথোক-চৎশিনগী খরচ হন্থহনগনি। ভারতকী পাকচাউনা হায়ৱেজশিং শেমগৎনবা থৌরাং তৌরিবা অসিদা রুসিয়ানা শেন থাদনবগী খুদোংচাবা ফংলগনি। লৈবাক অনিগী অপুনবা মরি অসিনা লৈবাক অনিমক্ন মেম্বর ওইরিবা মালেমগী ফোরমশিংদা পুন্নবা থবক তৌমিন্নবগী খুদোংচাবা ফংলগনি।
অকোয়বগী ফিবমগী মতাংদা মতেং পীনবা ভারত অমসুং জপানগী এম.ও.সি. মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ভারত অমসুং জপানগী মরক্তা খুৎয়েক পীনখ্রবা মেমোরেন্দম ওফ কোওপরেসন (এম ও সি) অমা অয়াবা পীরে। ভারতকী প্রধান মন্ত্রীনা জপানদা চৎখিবা খোঙচৎ মনুংদা ২০১৮গী ওক্তোবর ২৯দা এম ও সি অদু খুৎয়েক পীনখিবনি। কান্নবশিং: এম ও সি অসি ভারত অমসুং জপানগী মরক্তা অকোয়বগী ফিবম ঙাক-শেন্নবা অমসুং লৈবাকশিং অসিগী আইনশিংগী মতুংইন্না মহৌশাগী লনশিং মরম চানা শীজিন্নবগী মতাংদা মতম শাংনা মতেং পীনবা হেনগৎহনগনি। এম ও সি অসিনা লৈবাক অনিগী মরক্তা ই-পাউ অমসুং তেক্নোলোজী পীথোক-পীশিন তৌনগনি। অকোয়বগী ফিবম কাইথরকপা অসিনা খুন্নাইদা অমসুং শেন্মিৎলোনদা খুদোংচাদবা কয়া থোকহল্লি, মসিনা মরুওইনা খুন্নাই অমগী লায়রবা কাংলুপশিংদনা হেন্না শোকহল্লি। অকোয়বগী ফিবম শোকহন্দনা পায়খৎলকপা থবক খুদিংমক মহৌশাগী অকোয়বগী ফিবমদা ফংলিবা লনশিং খুন্নাইগী কাংলুপ খুদিংমক্তা চাংনা মান্ননা থুংহনবদা মরি লৈনহনগদবনি। এম ও সি অসিনা অকোয়বগী ফিবম ঙাক-শেনবা, ফজনা শীজিন্নবা, য়েংশিনবা, ক্লাইমেত চেচেঞ্জ অমসুং বাইও-দাইবরসিতী ঙাক-শেনবগী মতাংদা খ্বাইদগী নৌবা তেক্নোলোজীশিং শীজিন্নবা ঙমহনগনি।
মন্ত্রীমন্দলনা ভারত অমসুং খা অফ্রিকাগী মরক্তা পোস্তেজ স্তাম্প পুন্না থাদোকমিন্নবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলদা ভারত-খা অফ্রিকাগী মরক্তা পোস্তেজ স্তাম্প অপুনবা ওইনা থাদোকমিন্ননবগী মতাংদা খঙহনখি। মসিগী থিম অসি “ভারত অমসুং খা অফ্রিকাগী মরক্তা লৈনরিবা স্ত্রাতেজিক পার্তনরশিপকী চহি ২০”নি। অপুনবা স্তাম্প অদু জুন ২০১৮দা থাদোকখি। ভারত-খা অফ্রিকাগী অপুনবা নীংশিং খুদম পোস্তেজ স্তাম্প অসিদা দীনদয়াল উপধ্যায় অমসুং খা অফ্রিকাগী ওলিভর রেগিনোর্দ তেম্বোগী শক্তম য়াওরি। মসিগী মতাংদা ভারত অমসুং খা অফ্রিকাগী মরক্তা মে, ২০১৮দা য়ান-ৱারোল অমদা খুয়েক পীনখি।